**ACTA DE LA SESSIO EXTRAORDINÀRIA DEL PLE MUNICIPAL**

**NÚM.: 11/2014**

**DATA: 28 D’OCTUBRE DE 2014**

**HORA INICI: 9,25 H.**

**HORA FINALITZACIO: 9,47 H.**

**LLOC: AJUNTAMENT DE DELTEBRE**

 **ASSISTENTS:**

**Alcalde-President:** Sr. José Emilio Bertomeu Rio.

**Regidors**: Sr. Gervasi Aspa Casanova, Sr. Rogelio Tomàs Bonet, Sr. Joan Alginet Aliau, Sra. Sònia Bertomeu Tomàs, Sr. Oscar Martin Bo, Sr. Jordi Pau Torres Fabra, Sra. Susanna Gómez Castellà, Sra. Maria Salomé Bertomeu Mauri, Sra. Sònia Bertomeu Franch, Sr. Lluís Soler Panisello, Sra. Teresa Culvi Porres, Sr. Salvador Bertomeu Bertomeu, Sra. Carme Franch Rius i Sr. Tomàs Castells Fresquet

**Excusats:** Sr. Domingo Alcalà Sorribes i Sr. Joan Bertomeu Bertomeu.

**Secretari acctal.:** Sr. David Torres Fabra.

**Interventora acctal.:** Sra. Lorena Navarro Vicente.

## ORDRE DEL DIA

**COMPTES I HISENDA**

**1r.- DICTAMEN DE PROPOSTA D’APROVACIÓ INICIAL DE LES ORDENANCES FISCALS PER AL 2015.**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa de Comptes i Hisenda de data 24 d’octubre de 2014, la Sra. Interventora acctal. dóna lectura en la seva part bastant a la proposta següent:

**“PROPOSTA DE MODIFICACIÓ:**

El que subscriu, Rogelio Tomàs Bonet, com a regidor delegat de l’Àrea d’Hisenda, en ús de les facultats que la legislació vigent li concedeix, al ple de la corporació eleva la següent PROPOSTA:

**DEROGACIÓ D’ORDENANCES VIGENTS ACTUALMENT.**

-        Es deroga l’Ordenança Fiscal núm. 23, reguladora de la Taxa per la Utilització Privativa i Aprofitaments Especials del Domini Públic Municipal.

-        Es deroga l’Ordenança Fiscal núm. 24, reguladora de la Taxa per la Confecció de Models d’alta de l’Impost Sobre Béns Immobles (IBI).

-        Es deroga l’Ordenança Fiscal núm. 41, reguladora del Preu Públic per Amarratges d’Embarcacions Esportives al Port Pesquer.

**MODIFICACIÓ D’ORDENANCES.**

**MODIFICACIÓ DE L’ORDENANÇA FISCAL NÚM. 1, DE L’IMPOST SOBRE BÉNS IMMOBLES.**

-        Es modifica parcialment l’apartat 5.d) de l’Article 2 (Exempcions i bonificacions), tot introduint-hi els següents canvis:

      La bonificació a aplicar serà del 50 per cent sobre la quota íntegra.

      Se suprimeix el punt referent al valor cadastral màxim de l’immoble objecte de bonificació.

-        La resta de l’apartat 5.d) romandrà sense canvis.

-        S’afegeix una lletra g) a l’apartat 5 de l’Article 2 (Exempcions i bonificacions), amb la següent redacció:

         Tindran dret a la mateixa bonificació contemplada a la lletra d) d’aquest apartat 5, les famílies amb algun membre que pateixi una discapacitació amb un grau superior al 60%.

Els sol·licitants d’aquesta bonificació hauran de presentar, a més de la documentació expressada a la lletra d), Certificat acreditatiu del grau de discapacitació del membre de la família afectat.

-        S’afegeix a l’article 4.4) de l’Annex de l’Ordenança (Bonificacions potestatives) el text següent:

Per gaudir d’aquesta bonificació, s’haurà de presentar, per cada exercici pressupostari, la següent documentació:

o    Sol·licitud d’aplicació de la bonificació, la qual s’haurà de presentar, com a màxim, un mes abans de l’exposició pública del padró de l’impost.

o    Acreditació de que l’habitatge la bonificació de la quota del qual es sol·licita constitueix l’habitatge familiar del sol·licitant.

o    Certificat de convivència de la totalitat dels membres de la família. Aquest certificat tindrà el caràcter de gratuït.

o    Certificat de vida laboral de la totalitat dels membres de la família en edat laboral.

o    Còpia de la darrera declaració de la Renda de les Persones Físiques de la totalitat dels membres de la família.

o    Certificat de béns de la unitat familiar. Aquest certificat tindrà el caràcter de gratuït.

**MODIFICACIÓ DE L’ORDENANÇA FISCAL NÚM. 2, DE L’IMPOST SOBRE VEHICLES DE TRACCIÓ MECÀNICA.**

-        S’afegeix un nou **(Article 3.bis. Bonificacions)**, amb el text següent:

Prèvia sol·licitud del titular, gaudiran d’una bonificació del 50 % en la quota de l’Impost aquells vehicles que, per les seves característiques o pel tipus de combustible que consumeixin, no incideixin negativament en el medi ambient.

**MODIFICACIÓ DE L’ORDENANÇA FISCAL NÚM. 12, TAXA PER L’OBERTURA D’ESTABLIMENTS.**

-        Es modifica l’apartat 2 de l’**Article 1. Fonament i naturalesa,** que quedarà redactat de la forma següent:

2.    Amb l’efecte d’aquesta Ordenança, es consideraran establiments les edificacions o instal·lacions i les superfícies, cobertes o sense cobrir, obertes o tancades al públic, que s’utilitzin per a qualsevol activitat econòmica.

-        La resta de l’apartat 2 de l’esmentat Article 1, romandrà sense canvis.

-        S’afegeix una lletra c) a l’apartat 2 de l’**Article 2. Fet imposable,** amb el text següent:

e) La legalització efectiva dels supòsits existents.

-        Es modifica l’**Article 8. Quota tributària,** que quedarà redactat de la forma següent:

1.‑ La quota tributària de la present Taxa es satisfarà per una sola vegada:

|  |  |
| --- | --- |
| A)   Local fins a 50 m2 | **179,46 EUROS.** |
| **B)** Locals amb més de **50 m2** | **179,46 EUROS, més 2,17 Euros/m2 d’excés, amb un màxim de 6000 €**. |

2.‑ SALES DE FESTA, SALES DE BALL, BARS, RESTAURANTS I SIMILARS, I BANCS I ENTITATS DE CREDIT:

|  |  |
| --- | --- |
| A)   Locals fins a 50 m2 | **430,60 EUROS.** |
| **B)** Locals amb més de **50 m2** | **430,60 EUROS, més 2,17 Euros/m2 d’excés, amb un màxim de 10000 €**. |

|  |  |  |
| --- | --- | --- |
| 3.- Espectacles públics i activitats recreatives de caràcter no permanent | **Per aforament** | **Per temps** |
| Llicència municipal per espectacles públics o activitats recreatives, de caràcter extraordinari o esporàdic, i/o de caràcter desmuntable | **50,-- €/metre quadrat, amb un màxim de 1000,-- €.** | **50,-- €/dia, amb un màxim de 1000,-- €.** |

|  |  |
| --- | --- |
| 4.‑ Quan es tracti en activitats destinades a granges, es serà d'aplicació una quota de | **143’53** **EUROS.** |
| 5.- Els canvis de titularitat d'establiments estaran gravats amb les tarifes següents |   |
| Entre familiars fins al 3r. grau de parentesc | **20 % de la quota** |
| Per constitució d’entitats jurídiques quan l’anterior titular de l’activitat posseeixi com a mínim el 50% del capital social de l’entitat | **20 % de la quota** |
| Entre estranys | **50 % de la quota** |

|  |  |
| --- | --- |
| 6.- Llicències que s’hagin de sotmetre a allò que disposa la Llei 20/09, Llei 11/09, decret 112/10 i demés normativa relacionada en l’àmbit del funcionament de les activitats: |   |
| A) Activitats en règim de comunicació de l’Annex III |  |
| -     Opció A (amb visita a l’establiment) | **750,00** |
| -     Opció B (sense visita a l’establiment) | **390,00** |
| B) Revisió expedients activitats innòcues | **360,00** |
| C) Revisió expedients activitats de l’Annex II i l’Annex IV | **450,00** |
| D) Revisió documental i control activitats subjectes a llicència o autorització (excepte temporals o desmuntables) |  |
| -     Opció A (amb visita a l’establiment), |  |
| -       Fins 500 m2. | **885,00** |
| -       De 501 a 5000 m2 | **0,60 €/m2** |
| -       Més de 5000 m2 | **0,30 €/m2** |
| -     Opció B (sense visita a l’establiment) | **450,00** |
| E) Control inicial activitats temporals o desmuntables | **355,00** |
| F)  Inspeccions d’ofici | **450,00** |

|  |
| --- |
| 7.- Mesuraments de sorolls i aïllaments acústics |
| Immissió sonora | Període diürn | **490,00** |
|   | Període nocturn | **930,00** |
| Aïllament acústic a soroll aeri o d’impacte | Període diürn | **580,00** |
|   | Període nocturn | **1060,00** |
| Contaminació lluminosa |
|   | Comprovació | **340,00** |
|   | Mesures | **520,00** |

-        Es modifica l’**Article 9. Exempcions i bonificacions,** que quedarà redactat de la forma següent:

1.      S’estableix una bonificació de fins al CENT PER CENT (100%) en la quota tributària d'obertura d'establiments i activitats classificades que tinguin lloc en aquest terme municipal, i que reuneixin alguna de les següents condicions:

a)     Que contemplin la creació de llocs de treball per a habitants del municipi, a raó de 5% per cada lloc de treball de persones que estiguin en situació d’atur, sempre que aquesta creació de llocs de treball sigui degudament justificada, i sempre que els llocs de treballs creats es mantinguin durant dos anys, com a mínim.

b)     Que es tracti d’establiments o activitats sense ànim de lucre.

c)     A la mateixa bonificació tindran dret aquelles activitats col·lectivitzades, que agrupin empresaris que desenvolupin activitats emergents o significativament importants per al conjunt de l’economia del municipi.

2.      Gaudiran d’una bonificació de fins al VINT PER CENT (20%) en la quota tributària d’obertura d’establiments i activitats classificades que estiguin ubicades a l’interior dels Polígons industrials, així com a l’interior de futurs ordenaments comercials o lúdics.

3.      Gaudiran d’una bonificació de fins al CINQUANTA PER CENT (50%) en la quota tributària d’obertura d’establiments i activitats classificades quan es tracti d’establiments turístics que comportin un increment en el nombre de llits al municipi.

**MODIFICACIÓ DE L’ORDENANÇA FISCAL NÚM. 18, TAXA PER L’OCUPACIÓ DEL SUBSÒL, SÒL I VOLADA.**

-        Es modifica l’article 10 (Règim de declaració i ingrès, que quedarà redactat de la forma següent:

**Article 10. Règim de declaració i ingrés**

1.    S’estableix el règim de liquidació per a cada tipus de subministrament, que tindrà periodicitat trimestral i comprendrà la totalitat dels ingressos bruts facturats en el trimestre natural a que es refereix. El cessament en la prestació de qualsevol subministrament o serveis d’interès general, comporta l’obligació de fer constar aquesta circumstància a l’administració municipal.

Els subjectes passius de la taxa han de presentar durant el mes següent a la fi de cada trimestre natural la declaració corresponent a l'import dels ingressos bruts facturats durant aquell.

La declaració presentada farà referència als subministraments realitzats en el terme municipal i especificarà el volum d'ingressos percebuts per cadascun dels grups integrants de la base imposable, segons detalla l'article 5, apartat 3, desagregada per conceptes, de conformitat amb la normativa reguladora de cada sector.

La quantia total dels ingressos declarats pels subministraments als que es refereix la lletra a) de l'esmentat article 5, apartat 3, no podrà ser inferior a la suma dels consums registrats en comptadors o altres instruments de mesura instal·lats en el municipi.

2.    Les empreses o entitats que utilitzin xarxes alienes hauran d'acreditar la quantia satisfeta al titular de les xarxes a fi de justificar la minoració d'ingressos a què es refereix l'article 5, apartat 2, de la present Ordenança.

3. Comprovat el contingut de la declaració i, en el seu cas, la documentació aportada o requerida, es practicarà la corresponent liquidació que es notificarà als interessats, i podrà ser satisfeta sense recàrrec en els períodes de pagament voluntari prevists en l'article 62 de la Llei general tributària.

4.    La presentació de les declaracions després del termini fixat en el punt 1 d'aquest article originarà la liquidació del recàrrec per declaració extemporània, segons el que preveu l'article 27 de la Llei general tributària.

**MODIFICACIÓ DE L’ORDENANÇA FISCAL NÚM. 33, TAXA PELS SERVEIS PRESTATS ALS PROPIETARIS D’ANIMALS DOMÈSTICS.**

-        Es modifica l’article 5 (Quota tributària), que quedarà redactat de la forma següent:

|  |  |
| --- | --- |
|  | **EUROS** |
| **Epígraf primer. Cens d’animals:** |  |
| Per inscripció, registre d’animals | **2,10** |
| Adquisició de placa identificativa | **1,--** |
|   |  |
| **Epígraf segon. Recollida i custòdia d’animals:** |  |
| Per recollida d’un animal | **60,--** |
| Per dia o fracció de custòdia, alimentació i estança als dipòsits municipals | **6,--** |
|   |  |
| **Epígraf tercer. Llicència tinença gossos perillosos:** |  |
| Per cada llicència sol·licitada | **60,--** |

La corporació, no obstant això, acordarà el que estimi adient.

|  |  |
| --- | --- |
| Deltebre, 29 de setembre de 2014.Rogelio Tomàs Bonet “. |  |

Finalitzada la lectura, intervé el Sr. Tomàs Castells Fresquet del PPC i diu que el posicionament del seu grup serà d’abstenció a la proposta.

Intervé el Sr. Lluís Soler Panisello de CiU i diu que el posicionament del seu grup serà d’abstenció a la proposta.

Intervé el Sr. Joan Alginet del PSC i diu que el posicionament del seu grup serà a favor de la proposta.

Intervé el Sr. Gervasi Aspa d’ERC i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb deu vots a favor de José Emilio Bertomeu Rio (PSC-PM), Joan Alginet Aliau (PSC-PM), Sonia Bertomeu Franch (PSC-PM), Gervasi Aspa Casanova (ERC-AM), Rogelio Tomàs Bonet (ERC-AM), Oscar Martin Bo (ERC-AM), Sònia Bertomeu Tomàs (ERC-AM), Maria Salomé Bertomeu Mauri (ERC-AM), Susana Gómez Castellà (ERC-AM) i Jordi Pau Torres Fabra (ERC-AM) i cinc vots d’abstenció de Lluís Soler Panisello (CiU), Salvador Bertomeu Bertomeu (CiU), Tere Culvi Porres (CiU), Carme Franch Rius (CiU) i Tomàs Castells Fresquet (PPC), per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**2n.- DICTAMEN DE PROPOSTA D’APLANAMENT EN EL RECURS CONTENCIÓS ADMINISTRATIU 201/2010 INTERPOSAT PER TELEFÒNICA MÓVILES ESPAÑA, S.A. CONTRA L’AJUNTAMENT DE DELTEBRE.**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa de Comptes i Hisenda de data 24 d’octubre de 2014, la Sra. Interventora acctal. dóna lectura en la seva part bastant a la proposta següent:

**“DICTAMEN DE PROPOSTA D’ACORD D’APLANAMENT RECURS CONTENCIÓS ADMINISTRATIU ORDINARI 201/2010**

El qui subscriu, Rogelio Tomàs Bonet, com a regidor delegat de l’àrea d’hisenda eleva al ple la següent INFORMACIÓ:

El Ple Municipal, en la seva sessió de data 5 de novembre de 2009, va aprovar inicialment les Ordenances Fiscals que havien de regir a partir del dia 1 de gener de 2010, entre les quals es trobava l’Ordenança Fiscal núm. 23, reguladora de la Taxa per la utilització privativa i els aprofitaments especials del domini públic local”.

Atès que contra aquesta aprovació inicial no es van presentar al·legacions ni reclamacions durant el termini legalment establert, al Butlletí Oficial de la Província núm. 291, de data 19 de desembre del mateix any, es va publicar el text íntegre de les aprovacions i modificacions de les esmentades Ordenances, entre les quals s’incloïa l’Ordenança núm. 23 abans esmentada.

Atès que contra l’aprovació i entrada en vigor de l’Ordenança a la qual fan referència els dos apartats anteriors, la mercantil Telefónica Móviles España, S.A. va presentar recurs contenciós administratiu, de procediment ordinari núm. 201/10, que actualment es tramita davant la Secció Primera de la Sala del Contenciós Administratiu del Tribunal Superior de Justícia de Catalunya.

Atès que la Sentència del Tribunal de Justícia de la Unió Europea de 12 de juliol de 2012 ha establert la doctrina de que *“no cap que els Ajuntaments cobren la taxa per utilització privativa o aprofitament especial del domini públic local de les empreses prestadores de serveis de telefonia mòbil que no siguin propietàries de les infraestructures corresponents”*, per quant la Directiva 2002/20/CE limita als Estats membres la possibilitat d’establir cànons per l’aprofitament de l’esmentat domini públic municipal únicament als operadors que tinguin instal·lades les seves xarxes en l’esmentat domini, no podent-se imposar a aquells que utilitzin les xarxes sense ser-ne propietaris de les mateixes. Aquesta doctrina obliga a tots els Estats membres i als seus Tribunals, en la interpretació i aplicació de la norma conforme a la mateixa.

Atès que la doctrina abans esmentada ha estat recollida i aplicada por les Sentències de la Secció 2ª, de la Sala Tercera, del Contenciós Administratiu del Tribunal Suprem, de 10 i 15 de octubre del 2012 (i altres posteriors), tot expressant que les operadores de telefonia mòbil no restaran obligades a abonar la taxa als Ajuntaments si no son titulars de les instal·lacions.

Si be és cert que, en principi, aquesta doctrina del TS afecta a les Ordenances fiscals concretament impugnades, i que ha motivat els processos judicials en els quals han estat dictades, no es menys cert que la doctrina establerta pel Tribunal Suprem en las mateixes, per aplicació de l’article 6.1 del Codi Civil, s’ha de seguir i aplicar pels Jutjats i Tribunals una vegada establerta, per la qual cosa procediria la derogació de l’Ordenança Fiscal a la qual fa referència aquesta proposta.

Atès que, malgrat que a la Proposta d’aprovació, derogació i modificació de les Ordenances Fiscals que han de regir a partir del proper dia 1 de gener de 2015 s’inclou la derogació de la repetida Ordenança, aquesta derogació no serà efectiva fins a la seva aprovació definitiva.

Atès que, en el procediment contenciós administratiu, de procediment ordinari núm. 201/10, que actualment es tramita davant la Secció Primera de la Sala del Contenciós Administratiu del Tribunal Superior de Justícia de Catalunya se’ns ha atorgat termini per a procedir a la contestació de la demanda presentada per Telefónica Móviles España, SA, termini que finalitza el proper dia 29 d’octubre d’enguany, i per tal d’evitar la imposició de costes processals en l’esmentat procediment, es proposa al Ple l’adopció dels següents ACORDS:

**PRIMER.**

Aplanar-se a les pretensions formulades per la mercantil “Telefónica Móviles España, SA”, en el procediment contenciós administratiu ordinari 201/2010, tramitat per la Secció Primera de la Sala del Contenciós Administratiu del Tribunal Superior de Justícia de Catalunya.

**SEGON.**

Traslladar còpia d’aquest acord a la Secció Primera de la Sala del Contenciós Administratiu del Tribunal Superior de Justícia de Catalunya, per a la seva constància i als efectes oportuns.

La Corporació, no obstant això, acordarà el que estimi pertinent.

Deltebre, 20 d’octubre de 2014.Rogelio Tomàs Bonet. Regidor d’Hisenda”.

Intervé el Sr. Tomàs Castells Fresquet del PPC i diu que el posicionament del seu grup serà a favor de la proposta.

Intervé el Sr. Lluís Soler Panisello de CiU i diu que el posicionament del seu grup serà a favor de la proposta.

Intervé el Sr. Joan Alginet del PSC i diu que el posicionament del seu grup serà a favor de la proposta.

Intervé el Sr. Gervasi Aspa d’ERC i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

No havent més assumptes per a tractar, el Sr. Alcalde aixeca la sessió, de la qual, com a secretari acctal. estenc aquesta acta que inclou totes les manifestacions i posicionaments que s’han produït en la sessió plenària i que es poden reproduir amb l’àudio d’enregistrament de la mateixa i que es farà arribar amb suport informàtic als regidors/es si així ho requereixen.

L’Alcalde, El secretari acctal.,

José Emilio Bertomeu Rio David Torres Fabra